Bahan mligi jehotang ya iku godhogan sari bahan-bahan herba kaya ta tuwuhan "arrowroot" (ganyong), omija (Schisandra chinensis), ginseng, liriope graminifolia, aprikot lan jahe. Ombenan iki duwé manfaat kanggo keséhatan ya iku kanggo nambani diare lan watuk. Sebutane mau bisa tinemu ing dhokumèn usada kuna Dongui Bogam karyané dhokter pura Heo Jun kang nulisaké manfaat lan carané gawé jehotang.